**ŠVENČIONIŲ R. ŠVENČIONĖLIŲ LOPŠELO-DARŽELIO "VYTURĖLIS" DIREKTORĖS ALDONOS ČUVALOVOS 2017 METŲ VEIKLOS ATASKAITA**

1. Įstaigos pristatymas:

1.1. Švenčionėlių lopšelis-darželis "Vyturėlis" yra savivaldybės biudžetinė ikimokyklinio ugdymo mokykla, vykdanti ikimokyklinio ir priešmokyklinio ugdymo programas. Mokome anglų k. vyresniojo amžiaus grupių vaikus, veikia choreografijos būrelis, vykdome sveikos gyvensenos programą.

Įstaigos adresas: Ateities g. 50, LT-18215 Švenčionėliai, Švenčionių r. savivaldybė, Lietuvos Respublika. El. paštas - vyturelis.svencioneliai@gmail.com. Telefonas - 8 387 33331. Internetinė svetainė - www.svencioneliuvyturelis.lt.

2017 metais įstaigą lankė 207 vaikai. Priešmokyklinio ugdymo programą baigė 32 vaikai. Įstaigoje veikė 10 grupių: 3 lopšelinio amžiaus (1,5-3 m.), 5 darželinio amžiaus (3-6 m.) ir 2 priešmokyklinio amžiaus (6-7 m.) grupės. Ugdymo kalba - lietuvių.

1.2. įstaigos direktorė - Aldona Čuvalova, atestuota II vadybinei kvalifikacijos kategorijai. Vadybinis stažas - 30 metų.

1.3. darbuotojų skaičius neviršija Švenčionių r. savivaldybės tarybos nustatyto leistino skaičiaus - 35,25 etato:

|  |  |  |
| --- | --- | --- |
| Administracijos darbuotojai (direktorius ir jo pavaduotojai) | Specialistai (pedagoginiai ir nepedagoginiai darbuotojai) | Kiti darbuotojai (darbininkai, valytojai, budėtojai ir kt.) |
| Direktorius - 1,0 et. | Auklėtojas - 13,0 et. | Auklėtojo padėjėjas -  10,0 et. |
| Direktoriaus pavaduotojas ugdymui - 1,0 et. | Priešmokyklinio ugdymo pedagogas - 3,0 et. | Virėjas - 2,0 et. |
|  | Meninio ugdymo pedagogas - 0,75 et. | Virtuvės pagalbinis darbininkas - 1,0 et. |
|  | Logopedas - 1,0 et. | Ūkvedys - 1,0 et. |
|  |  | Kiemsargis - 0,75 et. |
|  |  | Elektrikas - 0,25 et. |
|  |  | Santechnikas - 0,5 et. |

1.4. įstaigos naudojamos patalpos:

|  |  |  |
| --- | --- | --- |
| Pastatai (nurodyti adresus) | Plotas (kv.m) | Pastabos |
| Ateities g. 50, LT-18215 Švenčionėliai, Švenčionių r. | 1881, 6 kv.m |  |

1.5. biudžetas:

|  |  |  |  |
| --- | --- | --- | --- |
| Finansavimo šaltiniai | Lėšos (tūkst. Eur.) | | |
| 2016 m.. | 2017 m. | |
| Mokinio krepšelio lėšos MK | 178,4 | | 183,6 |
| Savivaldybės biudžeto lėšos SB | 193,5 | | 194,8 |
| Biudžetinių įstaigų pajamos BĮP | 51,5 | | 47,8 |
| Kitos lėšos (labdara, parama, 2% GM) | 1,3 | | 1,1 |
| Valstybės biudžeto specialioji tikslinė dotacija SB(VB) (nemokamas maitinimas) | 2,0 | | 1,4 |

2. Įstaigos veiklos rezultatai:

2.1. **įstaigos vizija**: aukštos pedagoginės kultūros švietimo įstaiga, orientuota į vaiko sveikatos, kaip visapusiškos fizinės, dvasinės ir socialinės gerovės, ugdymą.

**Įstaigos misija**: kiekviena vaiko diena, praleista ugdymo įstaigoje turi būti nepakartojama, labai įdomi ir savita, suteikianti žinių, skatinanti rūpintis vaiko sveikata, mokanti pajusti gamtos grožį, suvokti ir išgyventi džiaugsmą pačiam ir suteikti džiaugsmo kitiems.

2.2. strateginio veiklos plano tikslai ir uždaviniai:

Įstaiga yra parengusi strateginį veiklos planą, kurio **tikslai**:

Saugoti, stiprinti ir puoselėti vaikų fizinę, psichinę sveikatą, užtikrinant saugią ir sveiką aplinką.

Ugdytinių saviraiškos, užimtumo, fizinio aktyvumo kėlimas.

Visų vaiko raidos sričių kompetencijų ir vaikų praktinės raiškos puoselėjimas kuriant sveiką edukacinę aplinką.

Vaiko individualybės ir laisvės puoselėjimas.

Užtikrinti kokybišką ugdymo programų realizavimą bei vaikų lankomumą lopšelyje - darželyje, priešmokyklinėse grupėse.

**Uždaviniai:**

Ugdyti vaikų sveikos gyvensenos įgūdžius.

Pratinti vaikus suvokti savo gyvybės ir sveikatos vertę.

Rengti įgyvendinti vaikų sveikos gyvensenos užimtumo programą.

Plėtoti bendradarbiavimą bei perimti gerąją patirtį, tobulintis.

Plėtoti pedagogų profesinę kompetenciją.

Aktyvinti ugdymo įstaigos ir tėvų bendradarbiavimą.

Efektyvinti gabiųjų vaikų ugdymą.

Turtinti materialinę bazę ir plėtoti informacines technologijas.

Įgyvendinant ugdymo įstaigos tikslus, siekiame sudaryti sąlygas kokybiškam vaikų ugdymui(si), formuoti vaikams saugios ir sveikos gyvensenos įgūdžius, užtikrinti socialinę, emocinę, intelektinę ir fizinę brandą, sudaryti sąlygas tiek vaiko, tiek pedagogo individualybei atsiskleisti, užtikrinti pedagogų nuolatinį tobulinimąsi, ugdymo įstaigos metodinės ir materialios bazės plėtrą.

Sudarytos sąlygos vaikui atsiskleisti ir ugdyti asmenybės prigimtines galias ir polinkius nepriklausomai nuo tautybės, religinių įsitikinimų. Užtikrinamas harmoningas vaikų perėjimas iš šeimyninės aplinkos į lopšelį-darželį bei priešmokyklinio amžiaus vaikų perimamumas į mokyklą. Ikimokyklinė įstaiga padeda šeimai kompetentingai vykdyti ugdymo funkcijas.

2.3. įstaiga dirba pagal metinį veiklos planą, kurio prioritetai:

Išlaisvintas kūrybiškumas.

Savarankiška ir atsakinga ikimokyklinio ir priešmokyklinio ugdymo mokykla.

Saugus ir sveikas vaikas.

Kryptingas mokytojų tobulėjimas.

**Programos tikslas**: užtikrinti vaikų kokybišką ugdymą modernioje, saugioje, sveikoje aplinkoje, skatinti pedagogų, tėvų, socialinių partnerių bendradarbiavimą, pedagogų tobulėjimą.

**Programos uždaviniai:**

Užtikrinti saugią ir estetinę įstaigos aplinką.

Gerinti ugdomojo proceso organizavimą, priežiūrą.

Užtikrinti ugdytinių saugumą ir sveikatos stiprinimą, socialinių įgūdžių ugdymą.

Skatinti vaikų saviraišką ir kūrybiškumą.

Skatinti pedagogų profesinį tobulėjimą.

Skatinti tėvų dalyvavimą ugdymo procese ir jo tobulinime.

Plėtoti informacinių technologijų panaudojimo galimybes.

Ugdymo kokybiškumas užtikrinamas, įgyvendinant įstaigos pedagogų parengtą programą „Ikimokyklinio ugdymo programa“ ir sveikos gyvensenos programą. Programų tikslas – atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išsiugdyti savarankiškumo, sveikos gyvensenos, kūrybiškumo, pozityvaus bendravimo su suaugusiais ir vaikais, aplinkos ir savo šalies pažinimo, mokėjimo mokytis pradmenis.

Tęsiame veiklą respublikinėje ikimokyklinių įstaigų darbuotojų asociacijoje „Sveikatos Želmenėliai“. 2017 m. 34 ugdytiniams teikta logopedo pagalba. Pratybas lankė 15 priešmokyklinio amžiaus vaikų. Kalbos komunikacijos sutrikimai pašalinti 19 vaikų.

Dalyvaujame programose “Vaisių ir daržovių vartojimo skatinimas mokyklose” ir “Pienas vaikams”.

Sėkmingai naudojama įstaigos internetinė svetainė, kurioje nuolat teikiama naujausia informacija apie įstaigos veiklą, įvykusius renginius, įgyvendinamus ir vykdomus projektus ir kita. Apie nuveiktus darbus ir renginius visuomenė yra informuojama rajoninėje spaudoje.

Pedagogai ir ugdytiniai dalyvavo renginiuose, projektuose, kurie vyko ne tik mūsų įstaigoje, bet ir mieste, respublikoje. Dalyvavome respublikiniame konkurse „Sveikuolių sveikuoliai“. Esame I turo nugalėtojai ir II turo, kuris vyko Rokiškyje, IV vietos laimėtojai. „Sveikatos želmenėlių“ organizuotoje akcijoje „Sveikas vaikas – laimingas vaikas“, skirtoje pasaulinei sveikatos dienai paminėti, masiniame bėgime „Aš bėgu – 2017“. Olimpinio judėjimo „Europos judumo savaitė“ renginyje „Linksmoji mankšta“. Lėlių teatrų apžiūroje „Šimtakojis“ tapome laureatais. Mergaičių duetas Respublikinio vaikų ir jaunimo ‚Giesmių giesmelės“ konkurso laureatės ir baigiamojo koncerto dalyvės. Dalyvavome respublikiniame „Dainų dainelės“ konkurse ir esme I-ojo etapo nugalėtojai. Esame respublikinių projektų "Naisių vasara - Vaikų velykėlės 2017", "Laimingas vanduo - laimingas žmogus" dalyviai ir prizininkai.

Dalyvavome akcijose „Gyvasis Tautos žiedas“, „Tylos stebuklinga versmė“, tolerancijos dienai – „Rankos sukuria ir rankos sugriauna“. Sėkmingai užbaigėme respublikinius projektus Didžiausia nertų servetėlių kompozicija Lietuvai“, „Žalioji palangė“, „Draugystės ratelis“, „Laimingas varpelis“, „Mano pasaulis“ ir kt.

Organizavome vaikų darbų parodėles įstaigoje: "“Džiaugsmo spalvos“ – skirta tolerancijos dienai, „Sausio 13-osios“ 26 m. paminėti,piešinių paroda „Mano tėviškėlė“, medžių puošimo popietė „Laimės drugeliai“.

Organizavome žiemos sporto šventę "Sniego mūšis", "Užgavėnių šventę", pavasario sporto šventę "Linksmieji startai", rudens gėrybių šventę "Rudenėlis". Vyko įdomūs ir įspūdingi renginiai: šeimos šventė-šou, išleistuvės į mokyklą.

Gegužės mėnesį vyko edukacinė priešmokyklinukų išvyka į Cijonų paukščių kaimą ir Linkmenų plaktukų muziejų.Vyresniųjų ir priešmokyklinių ugdymo grupių ugdytiniai vyko į miesto biblioteką, į meno mokyklą, Švenčionėlių miškų urėdiją, į odontologo kabinetą Švenčionėlių pirminės sveikatos priežiūros centre. Esame aktyvūs Švenčionėlių kultūros centro organizuojamų miesto renginių dalyviai: Švenčionėlių miesto dienų, Vaikų gynimo, Motinos dienos.

Įstaigos pedagogai organizavo Respublikinį ikimokyklinio ir priešmokyklinio ugdymo pedagogų, vaikų ir tėvų kūrybinių darbų iš antrinių žaliavų projektą „Snaigių puota“, skirtą Lietuvos atkūrimo šimtmečiui paminėti. Projekte dalyvavo 58 įstaigos iš 27 rajonų ir 264 dalyviai.

Įstaigoje dirba 19 aukštos kvalifikacijos, didelę darbo patirtį turinčių pedagogų, iš kurių 11 turi aukštąjį išsilavinimą, 8- aukštesnįjį išsilavinimą. Dešimt yra įgiję metodininko, devyni- vyresniojo auklėtojo kvalifikacines kategorijas. Skatinamas pedagogų profesinis tobulėjimas, kvalifikacijos programų vykdymas, pedagogų patirties sklaida. Trys pedagogės įgijusios tarptautinės programos "Zipio draugai" konsultanto padėjėjo kvalifikaciją. 2017 m. kvalifikacijos kėlimo seminaruose dalyvavo 19 pedagogų, vidutiniškai 5,3 dienos vienam pedagogui. 4 įstaigos pedagogai dalyvavo „Sveikatos Želmenėlių“ asociacijos organizuotame seminare - išvykoje po kaimyninės Lenkijos ikimokyklines įstaigas. Direktoriaus pavaduotoja ugdymui dalyvavo tarptautiniuose mokymuose“Lietuvos ugdymo įstaigų edukacinių erdvių kokybės gerininmo prielaidos, remiantis Vengrijos ir Rumunijos visuomenės švietimo institucijų ir viešųjų edukacinių erdvių patirtimi“ ir įgijo edukacinių erdvių kūrimo kompetencijų.

Siekiame užtikrinti ikimokyklinio, priešmokyklinio ir pradinio ugdymo tęstinumą. Užtikrintos lygios galimybės visiems priešmokyklinio amžiaus vaikams gauti kokybišką priešmokyklinį ugdymą. Priešmokyklinės grupės aprūpinamos ugdymo priemonėmis pagal priešmokyklinių grupių aprūpinimo standartus. Bendradarbiaujame su Švenčionėlių progimnazijos pradinėmis klasėmis, sekame ir aptariame buvusių ugdytinių adaptaciją mokykloje. Bendraujame ir bendradarbiaujame su rajono ikimokyklinėmis įstaigomis, Švenčionėlių miškų urėdija. Bendradarbiaujame su Ignalinos lopšeliu-darželiu "Šaltinėlis", Visagino lopšeliu-darželiu "Auksinis raktelis“.

Siekiant įgyvendinti kitą tikslą, t.y. stiprinti ir plėtoti tėvų, vaikų ir pedagogų partnerišką sąveiką, įstaigoje organizavome tradicinius šventinius renginius, individualius grupių projektus, dalyvaujant tėvams, šeimos šventę kartu su tėvais lauke. Tariamasi ir sulaukiama paramos surenkant ir remontuojant baldelius grupėse, taisant lauko įrengimus, rengiant parodas. Ypatingai didelės tėvų pagalbos sulaukiame, tvarkant lauko aikštyną. Aikštynas, palei naują tvorą, apsodintas tujomis, kurias įsigyti padėjo tėvai.

Tėvų pageidavimu vyksta vaikų ankstyvojo anglų kalbos mokymo užsiėmimai vyresniojo amžiaus vaikams. Nuo 2017 metų lapkričio mėnesio kūno kultūros užsiėmimus, du kartus per savaitę, įsaigoje veda Švenčionių rajono savivaldybės Sporto centro specialistė.

Numatytų priemonių įgyvendinimui, įstaigos veiklos tobulėjimui padėjo savivaldos institucijų veikla: lopšelio-darželio taryba svarstė klausimus, susijusius su ugdymo įstaigos veikla, taupiu ir tikslingu įstaigos finansinių išteklių panaudojimu, svarstė ir pritarė metiniam veiklos planui.

Pedagogų tarybos posėdžiuose aptarėme grupių ugdymo prioritetus ir veiklos planus, ikimokyklinio ugdymo programos įgyvendinimą. Išanalizuotos vaikų sergamumo priežastys, įvertintas priešmokyklinio amžiaus vaikų brandumas mokyklai, sveikatą stiprinančių programų priemonių vykdymas, kūno kultūros poveikis vaikų sveikatai.

Metodinio būrelio posėdžių metu pedagogės nagrinėjo naujausią literatūrą, dalijosi gerąja darbo patirtimi, žiniomis iš kursų ir seminarų.

Lopšelyje – darželyje veikianti Vaiko gerovės komisija organizavo ir vykdė prevencinį darbą, teikė švietimo pagalbą vaikui ir šeimai, rūpinosi sveikos ir saugios aplinkos kūrimu, švietimo programų pritaikymu vaikams, turintiems specialiųjų ugdymosi poreikių, atliko kitas su vaiko gerove susijusias funkcijas.

3. Vadovo indėlis, tobulinant įstaigos administravimą:

Skatinau lopšelio-darželio bendruomenę kurti ir įgyvendinti įstaigos politiką, tikslus, puoselėti kultūrines tradicijas. Veiklą grindžiau lygių galimybių ir teisingumo principais. Sutelkiau pastovų ir aukštos kvalifikacijos darbuotojų kolektyvą, kuris užtikrino ugdymo proceso valdymą, ugdymo turinio vadybą, edukacinių aplinkų kūrimą ir tobulinimą, vaikų saugumo ir lygių galimybių užtikrinimą, tėvų (globėjų) informavimą ir švietimą.

Vyko kolegiali diskusija apie darbo kokybę ir iškilusių problemų sprendimo būdus, apie tai, kokius darbus turėtume nuveikti, kad keistųsi ir tobulėtų mūsų įstaiga, o pedagogai siektų naujos kokybės savo darbe.

Įgyvendindama ugdymo įstaigos misiją, stengiausi, kad kiekvienas darbuotojas galėtų geriausiai save realizuoti ir, matydamas savo darbo rezultatus, pajustų savo vertę ir didžiuotųsi savo indėliu į įstaigos kultūros kūrimą. Visiems pedagogams sudariau vienodas sąlygas tobulinti savo kvalifikaciją, profesinę kompetenciją.

Inicijavau aktyvų pedagogų, ugdytinių dalyvavimą konkursuose, projektuose, akcijose, parodose, šventėse ir kituose renginiuose. Sudariau komandas metinei veiklos programai rengti,

strateginiam įstaigos planui rengti, vidaus auditui atlikti. Paskyriau atsakingą asmenį už korupcijos prevenciją ir kontrolę. Parengiau, supažindinau darbuotojus ir patvirtinau naujas įstaigos darbo tvarkos taisykles. Vadovaudamasi Lietuvos ir savivaldybių įstaigų darbuotojų darbo apmokėjimo įstatymu 2017 m.sausio 17 d. Nr. XIII-198, parengiau ir patvirtinau įstaigos darbuotojų darbo apmokėjimo tvarkos aprašą. Parengiau ir patvirtinau vaikų maitinimo įstaigoje tvarkos aprašą. Inicijavau informacijos sklaidą apie darželio veiklą, renginius, šventes rajoninėje spaudoje, savivaldybės, įstaigos svetainėse.

Esu pedagogų tarybos ir atestacijos komisijos pirmininkė, vykdau asignavimų valdytojo funkcijas teisės aktų nustatyta tvarka.

2017 metais atliktas 9 grupės kosmetinis remontas ( dažytos grindys, sienos ir lubos), pakeistas linoleumas 12 grupės drabužinėje, padažyti lauko aikštelių įrengimai. Virtuvėje įsigyta nauja elektrinė viryklė su orkaite, nupirktas pramoninis šaldytuvas greitai gendantiems maisto produktams saugoti, nupirktos lentynos, trūkstami stalai ir puodai. Įsigijome naujos patalynės, šešioms grupėms pakeitėme čiužinius ir antklodėles. Šios prekės nupirktos biudžeto lėšomis. Lopšelinio amžiaus grupėse pakeisti stalai ir kėdutės, nupirkta įrengimų lauko aikštelėms. Šioms prekėms įsigyti yra panaudotos 2% gyventojų pajamų mokesčio lėšos.

2017 metais dovanų gavome lysves ir naujai pertvarkėme daržą edukacinei vaikų veiklai. Šiems darbams atlikti organizavau talkas, kuriose dalyvavo darbuotojai, tėvai ir ugdytiniai.

Visoms 10 grupių įsigijome edukacinių baldelių ugdytinių siužetiniams, kūrybiniams žaidimams.10 grupių įsigytos edukacinės mokomosios priemonės, kurios naudojamos vaikų ugdymui ir laisvalaikio žaidimams. Panaudotos mokinio krepšelio lėšos.

4. Problemos.

Liko neįvykdyti įstaigos veiklą kontroliuojančių institucijų nurodymai: koridoriuose ir salėje nenuimtos sienų medinės lentelės, nes yra reikalingos lėšos sienų remontui; nepakeistos drabužinių spintelės ir lovų spintos.

2017 m. įstaigos kontrolinius patikrinimus vykdė Švenčionių valstybinė maisto ir veterinarijos tarnyba, Vilniaus visuomenės sveikatos centro Švenčionių skyrius, Švenčionių rajono priešgaisrinės saugos tarnyba, Švenčionių rajono savivaldybės administracijos kultūros, švietimo, jaunimo ir sporto skyrius, Švenčionių rajono savivaldybės civilinės saugos skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_